title: Situs Tetamian Jagat ring Indonésia
text: Situs Tetamian Jagat Organisasi Paajahan, Ilmu Pawikanan, miwah Kabudayaan Paiketan Wangsa-Wangsa (UNESCO) inggih punika genah-genah kabuat antuk budaya utawi tetamian alam sekadi sané kapidartayang ring Konvénsi Tetamian Jagat UNESCO, kaadegang ring warsa 1972. Tetamian budaya puniki luiré monumén (minakadi karya arsitéktur, patung monuméntal, utawi prasasti), sekaa wangunan, miwah situs (rumasuk situs arkeologi). Fitur alami (luiré formasi fisik miwah biologis), formasi géologis miwah fisiograpis (rumasuk habitat spésiés buron miwah entikan sané kaancem punah), miwah situs alam sané kabuat saking cingakan ilmu pawikanan, konservasi utawi alam ngulangunin, kadéfinisiyang dados tetamian alam.